เตรียมรับมือ “เนสารท” ยกระดับเป็น “พายุไต้ฝุ่น” วันนี้
"กรมอุตุนิยมวิทยา" เปิดข้อมูลพายุเนสารท (NESAT) เตรียมยกความรุนแรงเป็น “พายุไต้ฝุ่น” ในวันนี้ ขึ้นฝั่งเวียดนาม 20-21 ตุลาคม 2565 นี้
"กรมอุตุนิยมวิทยา" เปิดข้อมูลพายุเนสารท (NESAT) เตรียมยกความรุนแรงเป็น “พายุไต้ฝุ่น” ในวันนี้ ขึ้นฝั่งเวียดนาม 20-21 ตุลาคม 2565 นี้
17 ต.ค. 2565

กรมอุตุนิยมวิทยา ได้อัพเดทเส้นทางพายุเนสารท (NESAT) โดยระบุว่า พายุเนสารท ได้กลายเป็นพายุโซนร้อนรุนแรง ศูนย์กลางอยู่บริเวณทะเลจีนใต้ตอนบน มีความเร็วลมสูงสุดใกล้ศูนย์กลางประมาณ 100 กม./ชม. กำลังเคลื่อนตัวทางทิศตะวันตกด้วยความเร็วประมาณ 20 กม./ชม.
โดยพายุลูกนี้มีแนวโน้มจะทวีกำลังขึ้นเป็น “พายุไต้ฝุ่น” ได้ในวันนี้  โดยเคลื่อนผ่านตอนใต้ของเกาะไหหลำ ประเทศจีน และเคลื่อนเข้าใกล้ชายฝั่งประเทศเวียดนามตอนบนในช่วงวันที่ 20-21 ตุลาคม 2565  นี้
ขณะที่บริเวณความกดอากาศสูงหรือมวลอากาศเย็นกำลังค่อนข้างแรงจากประเทศจีนยังคงปกคลุมประเทศไทยตอนบนและทะเลจีนใต้ จะทำให้พายุอ่อนกำลังลงตามลำดับอย่างรวดเร็ว คาดว่าจะทำให้ประเทศไทยมีเมฆเพิ่มขึ้น
 